A Catalunya hi ha entitats que tenen entre els seus objectius la formació permanent del professorat d'ensenyament no universitari.
Aquestes entitats, al final del curs escolar, organitzen activitats de formació que són d'interès per a l'actualització de coneixements i la millora de la pràctica docent del professorat de nivells educatius no universitaris, i complementen l'oferta formativa del Departament d'Educació.
L'Escola d'Estiu és una institució pedagògica catalana amb una tradició centenària.
En el decurs de la seva història s'ha adaptat a formes organitzatives diverses, i avui constitueix una xarxa present en moltes comarques de Catalunya i en les diferents etapes educatives.
L'Escola d'Estiu ha contribuït a una millora en la qualitat de l'ensenyament i al desenvolupament de la pràctica professional dels docents.
Ha donat als docents la possibilitat de perfeccionar els seus coneixements i difondre els últims avenços pedagògics i s'ha constituït en un centre de relació i un nucli capaç de potenciar i estimular la tasca d'actualització i de formació del professorat.
El Departament d'Educació vol promoure la realització de les escoles d'estiu, per tal de facilitar al professorat la participació en activitats de formació permanent.
Per això, i de conformitat amb el que preveu el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i el seu Reglament de desplegament, aprovat pel Reial decret 887/2006, de 21 de juliol.
En ús de les atribucions que em confereix la legislació vigent i, en concret, l'article 92.3 del Text refós de la Llei de finances públiques de Catalunya i a proposta de la Direcció General d'Innovació, Recerca i Cultura Digital.
Aprovar les bases reguladores, que consten a l'annex d'aquesta Ordre, del procediment per a la concessió de subvencions en règim de concurrència no competitiva a associacions, fundacions i organitzacions professionals d'ensenyants i col·legis professionals, destinades a la realització de les escoles d'estiu a Catalunya adreçades únicament al professorat d'àmbit no universitari per a l'any 2019.
Es deroga l'Ordre ENS/95/2018, de 27 de juny, per la qual s'aproven les bases reguladores del procediment per a la concessió de subvencions a associacions, organitzacions professionals d'ensenyants, i col·legis professionals destinades a la realització de les escoles d'estiu a Catalunya adreçades al professorat d'àmbit no universitari.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala contenciosa administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant el mateix òrgan que dicta aquest acte, en el termini d'un mes a comptar de l'endemà de la seva publicació al DOGC, segons el que disposen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.
L'objecte d'aquestes bases és establir el procediment per a la concessió de subvencions en règim de concurrència no competitiva, a associacions, fundacions, organitzacions professionals d'ensenyants i col·legis professionals, per contribuir al sosteniment de les despeses ocasionades per la realització de les escoles d'estiu a Catalunya per a l'any 2019.
Poden ser beneficiàries d'aquestes subvencions les associacions, fundacions, i organitzacions professionals d'ensenyants sense ànim de lucre, legalment constituïdes, així com col·legis professionals, que hagin organitzat activitats de formació permanent únicament per al professorat d'àmbit no universitari durant els mesos de juliol i agost de l'any de la convocatòria, i que compleixin els requisits de les bases 3 i 4.
En queden excloses les entitats titulars de centres educatius.
-3 Requisits i condicions de les entitats sol·licitants
3.1 Per obtenir la condició de beneficiàries de les subvencions, les entitats sol·licitants han de complir els requisits i les condicions següents:
a) Els requisits i les condicions generals establerts a l'article 13 de la Llei 38/2003, de 17 de novembre, general de subvencions, que inclou, entre d'altres, l'obligació d'estar al corrent en el compliment de les obligacions tributàries davant la Generalitat de Catalunya i l'Administració General de l'Estat, i de les obligacions davant la Seguretat Social.
b) Estar legalment constituïdes i, si escau, inscrites en el registre corresponent.
d) Tenir entre els seus objectius estatutaris la realització d'activitats de formació permanent adreçades a professorat d'àmbit no universitari.
e) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
f) Donar compliment a la normativa sobre política lingüística, i en concret als articles 32, 33 i 36 de la Llei 1/1998, de 7 de gener, de política lingüística.
g) En el cas d'associacions i fundacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
h) En el cas d'associacions, haver elaborat els comptes anuals, i fer-los accessibles al públic d'acord amb l'article 322-15 del llibre tercer del Codi civil de Catalunya, aprovat per la Llei 4/2008, de 24 d'abril.
i) En el cas de fundacions, haver complert el deure de presentar els comptes anuals davant el Protectorat, d'acord amb l'article 336-3 del Llibre tercer el Codi civil de Catalunya, aprovat per la Llei 4/2008, de 24 d'abril.
j) Respectar el que estableix la Llei 17/2015, de 21 de juliol, d'igualtat efectiva de dones i homes.
k) En el cas d'empreses amb 50 o més treballadors han de complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
l) Les empreses de plantilla igual o superior a 25 persones han d'indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
m) No haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
n) Adherir-se als principis ètics i a les regles de conducta següents:
-1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present o pugui afectar el procediment.
-2 Amb caràcter general, les persones beneficiàries d'ajuts públics en l'exercici de la seva activitat, assumeixen les obligacions següents:
En cas d'incompliment dels principis ètics i regles de conducta serà d'aplicació el règim sancionador previst en la Llei 19/2014, de 29 de desembre, de transparència, accés a la informació pública i bon govern, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent.
3.2 L'entitat sol·licitant ha de complir els requisits d'aquests bases generals, així com qualsevol altra obligació legal o reglamentària que pugui afectar-los.
3.3 El compliment d'aquests requisits s'acreditarà mitjançant la corresponent declaració responsable que s'incorporarà al formulari de sol·licitud.
Per poder ser subvencionades, les activitats han de complir els requisits següents:
a) Prèviament a la seva realització, les activitats han d'estar introduïdes a l'aplicació de Gestió Telemàtica d'Activitats de Formació (GTAF), a nom de l'entitat que sol·licita la subvenció, i reconegudes per l'Ordre del Departament d'Educació per la qual s'estableixen els requisits i el procediment per reconèixer activitats de formació permanent adreçades al professorat d'ensenyament no universitari, que s'especificarà en la convocatòria corresponent.
b) Estar adreçades únicament a professorat d'àmbit no universitari de centres educatius de Catalunya, i haver-se realitzat durant els mesos de juliol i agost de l'any 2019.
c) Haver tingut una participació d'un mínim de 12 assistents per a cada activitat formativa en les escoles d'estiu realitzades en el Barcelonès, Vallès Oriental i Occidental, Maresme, Segrià, Tarragonès i Gironès.
En la resta de comarques, n'hi haurà prou amb un mínim de 8 assistents per activitat formativa, en considerar que aquestes comarques es troben allunyades dels grans nuclis urbans.
En el cas de cursos virtuals, l'assistència mínima serà de 12 assistents per cada activitat formativa.
5.1 La quantia de les subvencions es fixarà multiplicant un preu per hora pel nombre total d'hores de formació realitzades per cada entitat.
L'import del preu/hora es concretarà a cada convocatòria de subvencions.
En qualsevol cas, l'import de la subvenció no pot ser superior a la diferència entre les despeses realitzades i els ingressos obtinguts.
5.2 Si l'import destinat al finançament de la convocatòria no permet atendre la totalitat de les sol·licituds, es reduirà el preu/hora de les activitats.
5.3 En qualsevol cas, l'import màxim de la subvenció per entitat no superarà els 30.000,00 euros.
5.4 Aquestes subvencions són compatibles amb d'altres destinades a la mateixa finalitat i atorgades per altres administracions públiques o ens privats, però en cap cas l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat desenvolupada per l'entitat beneficiària.
5.5 Per considerar acomplert l'objecte d'aquesta subvenció, cal que cada entitat hagi realitzat, almenys, una activitat formativa reconeguda prèviament per l'Ordre del Departament d'Educació esmentada a la base 4a).
6.1 Es considera despesa subvencionable la que de manera inequívoca respongui a la naturalesa de l'activitat subvencionada, resulti estrictament necessària i es realitzi i es pagui en el termini i les condicions que determinin aquestes bases reguladores i en la convocatòria corresponent.
El termini de realització i pagament de les despeses, per tal que puguin ser considerades despeses subvencionables, s'establirà en la corresponent convocatòria de subvencions.
Es consideren despeses subvencionables les següents:
a) Despeses directes: són totes aquelles directament vinculades amb l'execució de les actuacions, objecte de la convocatòria:
- despeses de docència i organització: retribucions de personal propi i formadors externs.
- despeses de manutenció, allotjament i desplaçament de professorat formador, conferenciants i ponents.
Aquestes despeses se subjecten als límits i les condicions que estableix la normativa que regula les indemnitzacions per raó del servei en l'àmbit de la Generalitat de Catalunya.
- despeses de materials directament relacionats amb l'activitat subvencionada.
- despeses de lloguer d'espais necessaris per realitzar l'activitat subvencionada.
b) Despeses indirectes o generals: són aquelles despeses comunes als diferents serveis o activitats que realitza el beneficiari, despeses que no poden vincular-se directament amb el desenvolupament de l'activitat subvencionada però que són necessàries per a la seva realització.
El total de despeses indirectes no pot superar el 20% del cost de l'activitat realitzada.
L'entitat haurà d'aportar el mètode de càlcul aplicat per a la seva imputació.
Les despeses indirectes comprendran les categories següents:
- despeses d'administració de l'entitat.
- despeses de lloguer, neteja, manteniment i altres de característiques similars.
- despeses de subministrament (aigua, llum, telèfon, combustibles, i similars).
6.2 Es consideren despeses no subvencionables les següents:
- els impostos indirectes i els impostos personals sobre la renda quan siguin susceptibles de recuperació o compensació.
- els interessos deutors dels comptes bancaris.
- les sancions administratives i penals, els interessos i recàrrecs.
- les despeses de procediments judicials.
- les comissions i les indemnitzacions al personal que no ha estat contractat únicament per a la realització de l'activitat o els projectes subvencionats.
Tampoc seran subvencionables els costos dels treballadors de baixa durant el període de realització de l'activitat.
- les despeses en inversió en béns mobles i immobles i les seves amortitzacions.
7.1 Les sol·licituds i altres tràmits associats al procediment de concessió i justificació de les subvencions, s'han de realitzar exclusivament per via electrònica utilitzant la seu electrònica de la Generalitat de Catalunya, en el marc del que estableix l'article 43.2. de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les entitats han de descarregar, emplenar, signar i enviar el formulari electrònic de sol·licitud i el formulari electrònic de compte justificatiu.
Tots dos formularis es poden descarregar i enviar a l'apartat Tràmits del web de la Generalitat de Catalunya ( http://tramits.gencat.cat ).
7.2 Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent emès per qualsevol entitat de certificació classificada pel Consorci d'Administració Oberta de Catalunya com a vàlida per identificar la ciutadania i les entitats davant de les administracions públiques catalanes.
7.3 Les entitats faran el seguiment de l'estat de la sol·licitud des de l'apartat "La meva carpeta" de l'apartat Tràmits del web de la Generalitat de Catalunya ( http://tramits.gencat.cat ).
La informació relacionada amb el procediment de concessió de subvencions es podrà consultar també des del web del Departament d'Educació.
7.4 La presentació de la sol·licitud comporta l'acceptació plena per part de les entitats sol·licitants de les bases de la convocatòria i, autoritza el Departament d'Educació per comprovar la conformitat de les dades i documents que s'hi contenen o es declaren i, en especial, les corresponents a les obligacions tributàries i amb la Seguretat Social.
No obstant això, a la sol·licitud de subvenció s'hi preveu la possibilitat que els sol·licitants s'hi puguin oposar expressament.
Si la persona sol·licitant denega expressament l'autorització esmentada, caldrà que aporti el certificat o els certificats corresponents.
Dins del període de presentació de sol·licituds, que s'establirà en la convocatòria corresponent, les entitats han de presentar tant el formulari de sol·licitud com el formulari de compte justificatiu.
8.1 Les entitats han d'annexar al formulari de sol·licitud la documentació següent:
a) La relació de les activitats de formació realitzades per a les quals es demana la subvenció, segons model normalitzat, amb indicació dels codis de les activitats introduïdes en la base de dades de l'aplicació de Gestió Telemàtica d'Activitats de Formació (GTAF), i del nombre d'assistents que ha tingut cada activitat.
8.2 Les entitats han de presentar un compte justificatiu simplificat.
Aquest compte té caràcter de declaració responsable i conté una relació classificada de la totalitat de les despeses de l'activitat subvencionada, amb identificació del creditor, el número de la factura o document de valor probatori equivalent al tràfic mercantil, l'import, la data d'emissió i la data de pagament, segons model disponible a l'apartat Tràmits del web de la Generalitat de Catalunya ( http://tramits.gencat.cat ) i des del web del Departament d'Educació.
Al compte justificatiu s'annexarà la documentació següent, d'acord amb els models establerts disponibles als llocs esmentats:
a) Una memòria explicativa del compliment de la finalitat de l'activitat realitzada, amb indicació dels resultats obtinguts, segons el model normalitzat que estarà disponible a l'apartat Tràmits del web de la Generalitat de Catalunya ( http://tramits.gencat.cat ) i des del web del Departament d'Educació.
b) Una liquidació del pressupost amb indicació del total d'ingressos i despeses de l'activitat realitzada, segons el model normalitzat que estarà disponible a l'apartat Tràmits del web de la Generalitat de Catalunya ( http://tramits.gencat.cat ) i des del web del Departament d'Educació.
En aquest document caldrà indicar la correspondència dels imports globals dels diferents conceptes subvencionables amb els números dels justificants que s'ha fet constar en el compte justificatiu.
c) Les tres ofertes de diferents proveïdors sol·licitats per l'entitat en aplicació de l'article 31.3 de la Llei 38/2003, de 17 de novembre, si escau.
d) Una declaració responsable de l'entitat beneficiària en la qual s'indiqui que l'import imputat a la subvenció, en concurrència amb altres ingressos, no supera el cost de l'activitat.
8.3 L'incompliment dels requisits establerts en les bases 3 i 4, així com la inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
8.4 Si les dades que consten en els formularis de sol·licitud i de compte justificatiu, així com en la documentació que s'hi annexa, presenten defectes o inexactituds, l'òrgan gestor requerirà l'entitat interessada perquè en el termini de 10 dies hàbils esmeni el defecte o adjunti els documents preceptius amb la indicació que, si no ho fa, s'entendrà que desisteix de la sol·licitud, d'acord amb la base 13.
8.5 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu es faran per mitjans electrònics d'acord amb el que estableix l'article 43.2 de la Llei 26/2010, del 3 d'agost, de règim jurídic i de procediment de les administracions públiques de Catalunya.
-9 Termini de presentació de sol·licituds
El termini de presentació de sol·licituds s'establirà a la convocatòria corresponent.
D'acord amb l'apartat 4.a) d'aquestes bases reguladores, les activitats per a les quals se sol·licita la subvenció han de complir el requisit de ser reconegudes, prèviament a la seva realització, per l'Ordre del Departament d'Educació per la qual s'estableixen els requisits i el procediment per reconèixer activitats de formació permanent adreçades al professorat d'ensenyament no universitari.
Per tant, els continguts d'aquestes activitats s'ajusten als objectius de formació permanent del professorat establerts pel Departament d'Educació, així com a les modalitats de formació establertes.
Totes les activitats tenen la mateixa valoració.
L'import disponible en cada convocatòria de subvenció es repartirà entre tots els sol·licitants que compleixin els requisits establerts a l'apartat 3 d'aquestes bases i s'establirà la quantia corresponent a cada beneficiari segons el que preveu l'apartat 5 d'aquestes bases.
11.1 El procediment de concessió de subvencions es tramita en règim de concurrència no competitiva.
11.2 L'òrgan instructor és la persona titular de la Sub-direcció General d'Innovació i Formació, i l'òrgan resolutori és la persona titular de la Direcció General d'Innovació, Recerca i Cultura Digital.
11.3 Les sol·licituds es revisen per una comissió de valoració, en aplicació d'aquestes bases i en funció de les disponibilitats pressupostàries.
Aquesta comissió està integrada pels membres següents, o per les persones en què deleguin:
- La persona titular de la Sub-direcció General d'Innovació, Formació i Orientació, que actua com a presidenta.
- La persona titular del Servei de Formació Desenvolupament Professional del Professorat.
- La persona titular del Servei de Gestió Administrativa de Serveis i Programes Educatius.
- Dos tècnics de la Direcció General d'Innovació, Recerca i Cultura Digital, un dels quals actua com a secretari.
11.4 La Comissió de valoració té les funcions d'aplicar les bases, analitzar i examinar les sol·licituds i resoldre les possibles incidències.
11.5 Els membres de la Comissió es troben sotmesos a les causes d'abstenció i recusació que estableixen els articles 23 i següents de la Llei 40/2015, d'1 d'octubre, de règim jurídic del sector públic.
11.6 Durant el tràmit de revisió de les sol·licituds, la Comissió pot requerir a les entitats participants la documentació addicional i els aclariments que consideri oportuns.
11.7 Un cop revisades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la Comissió de valoració, i d'acord amb allò previst a la base 12.
-12 Proposta de resolució provisional, acceptació de la subvenció i presentació de documentació addicional, incloent-t'hi els justificants resultants del mostreig.
12.1 La proposta de resolució provisional de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
12.2 La proposta de resolució provisional ha de contenir la llista de sol·licitants proposats per ser beneficiaris de les subvencions, en la qual s'establirà l'import que es proposa concedir, així com les sol·licituds desestimades, inadmeses o desistides.
12.3 Les entitats proposades com a beneficiàries de les subvencions han de presentar el document d'acceptació de la subvenció, segons model normalitzat, i, en tot cas, la documentació que els sigui requerida d'acord amb els apartats 5, 6 i 7 d'aquesta base, dins el termini de 10 dies hàbils a comptar des de l'endemà de la publicació de la proposta provisional de concessió.
Dins del mateix termini, les entitats sol·licitants poden presentar al·legacions, que s'han de tenir en compte en el moment de resoldre.
12.4 A través del document d'acceptació, les entitats proposades com a beneficiàries també poden desistir de la subvenció dins d'aquest mateix termini.
12.5 La documentació a què es refereix l'apartat 3, que cal aportar en tot cas, és la següent:
a) Documentació acreditativa de la representació amb què s'actua, si no s'ha inscrit en un registre públic o en el Registre electrònic general de la representació.
Tampoc no cal aportar aquesta documentació si la signatura electrònica acredita que la persona signant té poders suficients per actuar en nom de la persona representada.
b) Les persones jurídiques que hagin estat proposades com a beneficiàries d'un ajut d'un import superior a 10.000,00 euros han de presentar una declaració responsable que contingui la informació relativa a les retribucions dels seus òrgans de direcció o administració.
12.6 L'òrgan gestor ha de comprovar d'ofici les dades i el compliment dels requisits següents:
c) En el cas d'associacions i fundacions, que hagin adaptat els seus estatuts d'acord amb el règim transitori previst per la Llei 4/2008, de 24 d'abril, del llibre tercer del Codi civil de Catalunya.
En el cas que l'òrgan gestor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir a l'entitat proposada com a beneficiària que aporti la documentació escaient en els termes que estableix l'apartat 3 d'aquesta base.
12.7 Per tal de comprovar les dades contingudes en el formulari de justificació, l'òrgan instructor sol·licitarà a cada entitat proposada com a beneficiària de la subvenció determinats justificants de despesa i pagament, mitjançant la tècnica de mostreig aleatori simple.
Annexada a la resolució provisional publicada al Tauler electrònic de l'Administració de la Generalitat de Catalunya, cada entitat trobarà la llista dels justificants de despesa i pagament sol·licitats.
Aquesta documentació haurà de ser lliurada electrònicament en el termini de 10 dies hàbils a comptar des del dia següent a la publicació de la resolució provisional.
L'òrgan instructor pot requerir a l'entitat beneficiària la totalitat dels justificants de despesa si ho considera oportú.
12.8 Les factures i la documentació acreditativa del pagament que es sol·licitin, es presentaran, en format digital a l'apartat Tràmits del web de la Generalitat de Catalunya ( http://tramits.gencat.cat ).
Aquests documents s'adjuntaran de manera agrupada amb una digitalització simple (pdf) realitzada per l'interessat i acompanyada d'una declaració responsable que indiqui que els justificants aportats corresponen fidelment als registrats en la comptabilitat i que els documents originals estan custodiats a la seu de l'entitat beneficiària.
Tots els formularis es poden descarregar i enviar a l'apartat Tràmits del web de la Generalitat de Catalunya ( http://tramits.gencat.cat ).
12.9 En el cas de requeriment de l'òrgan instructor, la justificació de les despeses de personal es farà mitjançant la presentació de les nòmines imputades a l'activitat subvencionada i del corresponent comprovant de transferència bancària individualitzada o bé una relació de pagaments a les persones assalariades associades al desenvolupament de l'activitat subvencionada.
En el cas que s'imputi el salari brut com a despesa subvencionable caldrà aportar, a més, els models TC1 i TC2 de Seguretat Social, el model 111 d'IRPF i el model 190, amb l'excepció d'aquells justificants que, per termini legal, no s'hagin pogut pagar encara.
12.10 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
13.1 L'incompliment dels requisits no esmenables o del termini de presentació de sol·licituds que estableixen aquestes bases reguladores i la convocatòria corresponent, comporta la inadmissió de la sol·licitud.
b) La manca de presentació del document d'acceptació, en el seu cas, o de la documentació que sigui requerida, en els termes previstos a la base 12.
13.3 Prèviament a la concessió de les subvencions, l'òrgan instructor resol sobre la inadmissió o el desistiment de les sol·licituds, i notifica la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
En aquest acte ha de constar la via de recurs que correspongui.
13.4 Sens perjudici del desistiment previst en la base 12, qualsevol entitat sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
14.1 L'òrgan instructor formula la proposta definitiva de concessió de subvencions, formulada a la vista de la proposta de resolució provisional, de la documentació addicional presentada per les entitats beneficiaries proposades, de les seves acceptacions, i de les comprovacions d'ofici realitzades, i l'eleva a l'òrgan resolutori.
14.2 La persona titular de la Direcció General d'Innovació, Recerca i Cultura Digital resol per delegació en el termini màxim de 6 mesos a comptar des de l'endemà de la data de publicació de la convocatòria al Diari Oficial de la Generalitat de Catalunya.
La resolució, que finalitza el procediment, es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es puguin utilitzar addicionalment altres mitjans electrònics.
14.3 Contra l'esmentada Resolució de concessió de subvencions que exhaureix la via administrativa, la persona interessada pot interposar de forma potestativa recurs de reposició previ al recurs contenciós administratiu, davant la persona titular de la Direcció General d'Innovació, Recerca i Cultura Digital, a partir de l'endemà de la seva publicació que substitueix la notificació individual, segons el que disposa els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos, tal com indicarà la pròpia Resolució.
14.4 Transcorregut el termini màxim previst sense que s'hagi dictat i notificat la resolució final del procediment, les entitats sol·licitants poden entendre desestimades les seves sol·licituds per silenci administratiu.
15.1 Les subvencions concedides es fan públiques al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i, si són d'un import igual o superior a 3.000,00 euros, també se'n dóna publicitat al DOGC, amb expressió de la convocatòria, el programa, el crèdit pressupostari al qual s'imputen, el beneficiari, la quantia concedida i la finalitat o finalitats de la subvenció.
15.2 D'acord amb l'article 15 de la Llei 19/2014, del 29 de desembre, de transparència, accés a la informació pública i bon govern, les subvencions s'han de publicar en el Portal de la Transparència.
16.1 L'obligació de pagament de la subvenció es tramita un cop resolta la convocatòria, i un cop la justificació hagi estat considerada correcta i s'ha acomplert la finalitat que en va motivar la concessió.
16.2 Prèviament al reconeixement de l'obligació del pagament les entitats beneficiàries han d'estar al corrent de les obligacions tributàries i amb la Seguretat Social.
No caldrà aportar els certificats acreditatius en el cas de l'autorització prevista a l'apartat 7.4.
La modalitat de justificació és el compte justificatiu simplificat.
La documentació justificativa s'inclou a la base 8 i es presenta durant el mateix període que la sol·licitud perquè es subvencionen activitats ja realitzades.
Les entitats beneficiàries poden renunciar de forma expressa, totalment o parcialment, a les subvencions atorgades, d'acord amb el que estableix l'article 94 de la Llei 39/2015, del procediment administratiu comú de les administracions públiques.
-19 Obligacions de les entitats beneficiàries
a) Complir la finalitat de la subvenció realitzant l'activitat subvencionada en el termini que determinin les respectives convocatòries.
b) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
Aquesta comunicació s'haurà de fer tan bon punt es coneguin, i, en tot cas, abans de la justificació de l'aplicació dels fons rebuts.
d) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
e) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
f) Incloure el logotip del Departament d'Educació en l'àmbit de la subvenció concedida, i l'expressió "amb el suport del Departament d'Educació" utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/descarregues/ en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o les mesures de difusió alternatives que determinin les respectives convocatòries bases reguladores.
g) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
h) Les entitats privades a què es refereixen els epígrafs a) i b) de l'article 3.4 de la Llei 19/2014, del 29 de desembre, han de complir amb les obligacions de transparència del títol II de la mateixa Llei que els siguin aplicables.
i) En compliment de l'article 15.2 de la Llei 19/2014, del 29 de desembre, les persones jurídiques a les quals se'ls hagi concedit una subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions de llurs òrgans de direcció o administració.
j) De conformitat amb el que estableix la Llei 17/2015, de 21 de juliol, d'igualtat efectiva de dones i homes, els beneficiaris de les subvencions han de presentar una declaració responsable en què manifestin el seu compliment al que preveu aquesta Llei.
k) Complir les altres obligacions que preveuen la normativa vigent en matèria de subvencions i les convocatòries de cada subvenció.
-20 Modificació de la resolució
L'òrgan concedent té la facultat de revisar les subvencions concedides i modificar la resolució de concessió en el cas que les condicions que s'han tingut en compte per a la concessió de la subvenció s'alterin o en cas d'obtenció concurrent d'altres ajuts o subvencions.
L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides, amb l'obligació per part del beneficiari de retornar l'import rebut i de pagar l'interès de demora corresponent si escau, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
b) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació, el reintegrament i el règim sancionador: el Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, així com els preceptes bàsics previstos en la Llei 38/2003, de 17 de novembre, general de subvencions, i en el Reial decret 887/2006, de 21 de juliol, pel qual s'aprova el Reglament de subvencions, l'Ordre ECO/172/2015, de 3 de juny, sobre les formes de justificació de subvencions.
c) Qualsevol altra normativa que sigui d'aplicació.
En cas d'incompliment de les obligacions que preveuen les bases reguladores, s'aplica el règim sancionador previst a la Llei 38/2003, de 17 de novembre, general de subvencions, i al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció.
Les entitats beneficiaries es comprometen a donar estricte compliment a la normativa reguladora de protecció de dades de caràcter personal d'acord amb el que determina el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades); i en tot allò que no contradigui al Reglament (UE) 2016/679, han de complir el que disposen la Llei orgànica 3/2018, de 5 de desembre, de protecció de dades personals i garantia dels drets digitals i el Reglament de desenvolupament de la LOPD, aprovat pel Reial decret 1720/2007, de 21 de desembre; així com a aquella altra normativa reguladora de protecció de dades de caràcter personal que sigui d'aplicació.
Les dades personals que es recullin s'incorporen al tractament "Subvencions a entitats que organitzen formació permanent del professorat", el responsable del qual és la Secretaria de Polítiques Educatives.
Aquest tractament té per finalitat la tramitació i resolució de les convocatòries públiques per a la concessió de subvencions a entitats que organitzen formació permanent del professorat d'àmbit no universitari.
Els usos són els derivats de la gestió, planificació i coordinació de les convocatòries esmentades.
El Departament d'Educació tractarà les dades facilitades amb la finalitat de gestionar i resoldre la concessió de la subvenció, de conformitat amb el que s'exposa en les bases reguladores.
Podeu accedir a les vostres dades, sol·licitar-ne la rectificació o supressió, oposar-vos al tractament i sol·licitar-ne la limitació, enviant la vostra sol·licitud escrita a la Secretaria de Polítiques Educatives (Via Augusta, 202-226,08021 Barcelona), adjuntant una fotocòpia del DNI, o bé mitjançant la petició genèrica disponible a l'apartat Tràmits del web de la Generalitat de Catalunya [URL] Les vostres dades només seran comunicades a Organismes públics competents en la matèria i a qualsevol altre Organisme que sigui necessari per aconseguir la finalitat del tractament.
Correspon a l'entitat beneficiaria informar, amb caràcter previ, les persones, incloses en els documents acreditatius i/o justificatius de la subvenció, del tractament de les seves dades personals que es deriva de la seva inclusió, amb detall de les dades de caràcter personal que seran incloses en aquests documents, les entitats a les que es comunicaran i els entorns on es faran publiques.
Les dades tractades seran conservades durant el termini estrictament necessari per complir amb la finalitat esmentada i per respondre les possibles responsabilitats que es puguin derivar.
Un cop finalitzat, les dades es conservaran d'acord amb la normativa vigent en matèria de gestió documental i arxiu.
-25 Caràcter de les subvencions
25.1 L'atorgament d'aquestes subvencions està supeditada a les disponibilitats pressupostàries, i a la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
25.2 Les subvencions no generen cap dret de continuïtat en l'assignació de finançament als destinataris per a exercicis successius.